**III. gimnazija Osijek**

**Kamila Firingera 14, Osijek**

**IZVJEŠĆE:**

**EKSKURZIJA U ŠPANJOLSKU - 3. razredi**

Na roditeljskom sastanku održanom, 21.1. 2016., odabrana je turistička agencija Alga Travel Agency. Nakon održanog sastanka turističke agencije APP turizam i Panturist su se pismenim putem žalili Udruzi hrvatskih putničkih agencija na neprofesionalno ponašanje odabrane agencije (naknadnog spuštanja cijene od 200 kn, nakon prezentacije svih agencija) Nakon očitovanja i preporuke Udruge hrvatskih putničkih agencija, na sastanku Povjerenstva za ekskurziju, 16.2.2016. otvoreni su i pregledani Ugovori koje su roditelji trebali potpisati. Prilikom pregleda Ugovora utvrđeno je da se pojedini uvjeti razlikuju od uvjeta dogovorenih na roditeljskom sastanku:

1. Dogovorena cijena je trebala iznositi 200kn manje nego što je navedeno u Ugovoru
2. Ugovor je baziran na početnom broju učenika 145 i 7 profesora, a prijavljeno je 136 učenika i 6 profesora ( o čemu su agencije prije roditeljskog sastanka bile obaviještene)
3. Na sastanku je dogovoreno da se cijena neće mijenjati ukoliko se broj učenika smanji, a u postojećem ugovoru stoji, da se broj učenika može smanjiti samo za 3 učenika, u suprotnom može doći do korekcije cijene
4. Na sastanku je dogovoreno 6 gratisa za učenike, dok je u Ugovoru nejasno navedeno (na jednom mjestu stoji - 3 gratisa za učenike, a na drugom - 5 gratisa za učenike)

Sukladno navedenim razlozima, Povjerenstvo za provedbu ekskurzije je donijelo odluku o raskidu Ugovora s turističkom agencijom Alga Travel Agency. Mauralno putovanje 3. razreda će se organizirati s agencijom Panturist koja je imala drugi najveći broj glasova i ispunjava sve tražene uvjete prema natječaju.

Predsjednik povjerenstva za ekskurziju:

Kristina Ibrahimović, prof.

U Osijeku, 16.2. 2016.